Drago Galić

**Drago Galić** (Zagreb, 9. listopada 1907. - Zagreb, 3. listopada 1992.), hrvatski arhitekt i sveučilišni nastavnik.

## Biografija

Nakon završetka *srednje tehničke škole* u Zagrebu (1926.), započinje stručni rad kao svršeni graditelj za visoke građevine u Arhitektonskoj poslovnici profesora Huge Ehrlicha, gdje radi do 1929. godine. Od 1929./30. radi u Arhitektonskom ateljeu arhitekata Jurja Denzlera i Mladena Kauzlarića, tu ga upoznaje Drago Ibler. Mladi Galić se neobično dopao Ibleru, tako da od tog vremena počinje njihova poslovna i životna suradnja. *Ibler* ga poziva sebi na Akademiju. Tako se *Drago Galić* 1930. godine upisao na Akademiju, koju je završio u iznimno kratkom vremenu, diplomiravši 1933. godine. Paralelno sa studijem na *Akademiji* on i radi sa svojim profesorom *Dragom Iblerom*, na razno raznim profesionalnim projektima, i ta suradnja traje do 1939. godine, tada otvara vlastiti ured.

Rad s *Iblerom* bio je presudan za formiranje *Galićeva* arhitektonskog svjetonazora, zasnovana na racionalnim i funkcionalnim načelima sa snažnom estetskom komponentom. Najbolji primjer njihove suradnje je pionirski *projekt terasastih nizova (Novakova-Šalata - nerealiziran)* iz 1932./33. i *drvena vila Filipčić* (Sveti Duh, Zagreb) iz 1936.
1933/40. *Galić* samostalno realizira *vlastitu kuću i atelijer* u Istarskoj 28 u Zagrebu, ovaj projekt izlaže 1934. na izložbi grupe Zemlja. 1935. realizira dva projekta u Dubrovniku, na Lapadu - *Hotel Splendid* i *vilu Jakšić*, u kojoj suvremenim ahitektonskim riječnikom reinterpretira elemente tradicionalne arhitekture. Godine 1941. izrađuje *projekt plivališta s hotelom za sportaše* u Preradovićevoj ulici u Zagrebu (nerealiziran) s nizom inovativnih tehničkih rješenja (ostakljeni pomični krov, pokretne tribine), što potvrđuje njegovo vizionarstvo.

Zajedno sa Iblerom, surađivao je u *[[Pečat (časopis)|Pečatu]]* (1939–1940).

Nakon Drugog svjetskog rata započinje najplodnije doba njegova života. Godine 1947. primljen je za nastavnika na novoustanovljenom *[[Arhitektonski fakultet u Zagrebu|Arhitektonskom fakultetu]]* u Zagrebu, na kojem je redovni profesor od 1960. Od 1962. do 1966. biti će izabran za prvog dekana osamostaljenog *Arhitektonskog fakulteta*, na kojem djeluje do umirovljenja 1975.

Vrhunci njegova arhitektonskog stvaralaštva su dvije korbizijeovske stambene zgrade u Vukovarskoj aveniji izgrađene krajem 1950-ih (zgrade na broju 35/35a i 43/43a). i *uglena zgrada na Svačićevu trgu* (1953). Nakon 1967. povlači se iz prakse, i posvećuje isključivo fakultetu, i radu u svojoj Majstorskoj radionici JAZU (*oblik poslijediplomskog studija* koji vodi od 1964.-84.) i radu u akademijinom likovnom razredu.

* U njegovu čast, *Predsjedništvo Saveza arhitekata Hrvatske (SAH)*, ustanovilo je *Nagradu Drago Galić* 1983. godine radi izdvojenog i potpunijeg vrednovanja stambene arhitekture sa ciljem da se posebno naglasi njen širi stručni i društveni značaj i to kao godišnju nagradu za najuspješnije ostvarenje na području stambene arhitekture.

## Galerija

Datoteka:Galiceva zgrada-Vukovarska Zagreb.JPG|Stambena zgrada, Vukovarska ulica, Zagreb (1957.)
Datoteka:Galiceva zgrada Trg Petra Svacica-Zagreb.JPG|Uglovnica, Svačićev trg, (krajem 195-ih.)
Datoteka:Galiceva zgrada 1954-Vukovarska ulica, Zagreb.JPG|Stambena zgrada, Vukovarska ulica, Zagreb (krajem 195-ih.)


## Literatura
* 
* Biondić, Lj.: Kritička analiza stambene arhitekture u djelu arhitekta Drage Galića - evolucija i tipologija, doktorska disertacija, Sveučilište u Zagrebu, Arhitektonski fakultet, Zagreb (1996)
* Ivanković, V. (2008): Ulica grada Vukovara 1945.-1971. i moderne vizije Zagreba u 20. stoljeću - refleksije utjecaja internacionalnog stila u hrvatskoj arhitekturi i urbanizmu nakon Drugog svjetskog rata, doktorska disertacija, Sveučilište u Zagrebu, Arhitektonski fakultet, Zagreb  (2008)
* Mijić, D.: Analiza moderne stambene arhitekture u Hrvatskoj i svijetu na primjeru djela Drage Galića i Le Corbusiera, završni rad, Sveučilište Josipa Jurja Strossmayera u Osijeku, Građevinski fakultet Osijek (2012)
* Ivanković, V. (2012): Le Corbusierov model Unité – Simboličko značenje u obnovi Francuske nakon Drugoga svjetskog rata, Prostor, Volume 20, Issue 1 (43), Zagreb (2012) 
* Štulhofer, A., Uchytil, A., Barišić, Z.: Drago Galić, monografija, Sveučilište u Zagrebu,  Arhitektonski fakultet, Zagreb (1998.)
* Premerl, T.: Zagreb – grad moderne arhitekture, Stoljeće zagrebačke arhitekture, „Durieux“, 82, Zagreb, (2003.) 
* Laslo A.: Arhitektonski vodič ZAGREB 1898.-2010., Arhitekst d.o.o. i Drušvo arhitekata Zagreba, 200, Zagreb (2010.)
*Ormarski stanovi – „Marseilleski“ projekat Le Corbusiera, „Arhitektura“ 25-27: 76-77,95, Zagreb (1949.)
## Reference